צוף פלדון בהופעה מרשימה בתחרות בברנו, צ'כיה | ג'ימאניה
התמונה באדיבות Katsumi Takahashi
Photo Credit: Katsumi Takahashi
פלדון (הפועל ת"א) זכתה בהונגריה במקום השלישי בקרב-רב, ובמדליית הכסף בגמר הקרקע. מלבדה, גם בנות עלה רעננה הגיעו להישגים יפים כשרוני דגן (ג'וניור) עלתה לגמר הקורה וסיימה במקום העשירי בקרב-רב. גאיה גלעדי (סניור) סיימה את התחרות בהונגריה במקום השישי בקרב-רב ועלתה לגמרים על כל ארבעת המכשירים.
היום כאמור התקיימה תחרות נוספת, בצ'כיה, עם מתעמלות מאוסטריה, פולין, ישראל וצ'כיה ונראה שהעומס בתחרויות לא השפיע על ההופעות של פלדון, שסיימה את התחרות במקום השני הכללי!
אבל זה עוד לא הכל, במקבילים צוף סיימה את התחרות במקום הראשון עם ציון של 12.75 – היחידה שעברה את רף 12 הנקודות במכשיר זה מכל 25 המתחרות! בקרקע הגיעה צוף למקום השלישי. כל הכבוד!
אחרי צוף הגיעה המתעמלת אופיר קרמר מעלה רעננה למקום ה-16 הכללי ואחריה, למקום ה-18 התברגה יהלי שליט ומיד אחריה למקום ה-19 ליאור חסן, שתיהן גם מעלה רעננה. למקומות 21,22,23 הגיעו המתעמלות רוני דגן (עלה רעננה), הילה ברזילי (עלה רעננה) וליאור שוורץ (הפועל ת"א) בהתאמה.
נבחרת הג'וניור הישראלית סיימה את התחרות במקום השלישי הכללי בתחרות הקבוצתית.
בתום התחרות יעשו הבנות את דרכן חזרה לארץ וימשיכו את האימונים לקראת אליפות אירופה שתתקיים בדיוק בעוד חודש בבולגריה.
מזל טוב למשתתפות, וחג שמח לכל הקוראים, המתעמלים, ההורים ואנשי הענף!
Prevהכתבה הקודמתמה קורה בנבחרת הרוסית? על אליפות רוסיה והרהורים לקראת אליפות אירופה
הכתבה הבאהתצוגת תכלית אמריקאית בפסיפיק ריםNext
0 מחשבות על “צוף פלדון בהופעה מרשימה בתחרות בברנו, צ'כיה”
אפריל 13, 2014 ב 8:12 pm
ומזל טוב לצוף!!
אפריל 15, 2014 ב 4:06 pm
ההתקדמות של צוף בזירה המקומית והבינלאומית מאוד מרשימה! כל הכבוד על ההישגים וכמובן צבירת הניסיון החשוב כל כך לקראת אליפות אירופה הקרובה! עלי והצליחי!